น้ำท่วม 28 จังหวัด ปัจจุบันสถานการณ์เริ่มคลี่คลาย บางพื้นที่มีน้ำท่วมขัง
กรมป้องกันและบรรเทาสาธารณภัย (ปภ.) รายงานในช่วงวันที่ 7 - 16 กันยายน 2564 เกิดอุทกภัยใน 28 จังหวัด ได้แก่ เชียงใหม่ แม่ฮ่องสอน แพร่ ลำพูน ลำปาง ตาก พิษณุโลก เพชรบูรณ์ กำแพงเพชร พิจิตร นครสวรรค์ เลย ชัยภูมิ นครราชสีมา อุบลราชธานี ปราจีนบุรี สระแก้ว ชลบุรี จันทบุรี ระยอง ตราด ลพบุรีพระนครศรีอยุธยา นครนายก สมุทรปราการ ระนอง กระบี่ และตรัง รวม 106 อำเภอ 249 ตำบล 847 หมู่บ้าน 2 เขตเทศบาล ประชาชนได้รับผลกระทบ 12,277 ครัวเรือน มีผู้เสียชีวิต 1 ราย สถานการณ์คลี่คลายแล้ว 21 จังหวัด ปัจจุบันยังคงมีสถานการณ์ใน 7 จังหวัดยังมีน้ำท่วมขังในพื้นที่ลุ่มต่ำ กรมป้องกันและและบรรเทาสาธารณภัย ได้ประสานจังหวัด องค์กรปกครองส่วนท้องถิ่นและหน่วยงานที่เกี่ยวข้องเร่งให้การช่วยเหลือผู้ประสบภัย โดยสำรวจและประเมินความเสียหาย เพื่อช่วยเหลือตามระเบียบกระทรวงการคลังฯ ประชาชนสามารถแจ้งเหตุและขอความช่วยเหลือทางไลน์ “ปภ.รับแจ้งเหตุ 1784” และสายด่วนนิรภัย 1784 ตลอด 24 ชั่วโมง